Lav et referat af nedenstående tekst:

Tekst:
Et forældrepar i Frejlev kan takke deres fireårige søn for, at de hurtigt opdagede røg i deres garage søndag morgen. - Den unge mand ville op og lege ved sekstiden, og da de stod op, syntes moderen, at der lugtede af røg, siger Søren Korsgaard, der er indsatsleder ved Nordjyllands Beredskab. Familien kunne samtidig konstatere, at der manglede strøm i huset. De opdagede, at røglugten kom fra garagen, og klokken 6.04 tilkaldte de brandvæsenet. - Da vi trængte ind i garagen, kunne vi se, at ilden var blevet kvalt. Garagen var dog fyldt med skadelig røg, så vi fik luftet ud og tilkaldt et skadesfirma, så familien igen kan få strøm, siger indsatsleder Søren Korsgaard. Garagen er en tilbygning til huset. Indsatslederen fortæller, at huset, som kun er 2,5 år gammel og bygget efter nye regler, havde røgalarm installeret – men at røgen endnu ikke var nået ind til alarmen, da døren til garagen var lukket. Det var el, der forårsagede branden, som altså blev opdaget tidligt på grund af den morgenfriske fireårige dreng. - Forældrene var selvfølgelig glade for, at de kom tidligt op, siger Søren Korsgaard.

Referat:
En morgenfrisk dreng vækkede sine forældre og var skyld i, at forældrene opdagede røg i garagen.